Dialët bubieṡ
Al dialët bubieṡ (dialèt bubièiṡ in bubieṡ) l'é un dialët d' la lëingua emiliana dal grüp linguistic "gallo-italico" e 'l sa pärla in dal cumoin ad Bòbi, e in d' una la zona dl'appennèin piasintëin taca a Bobi, in d' la pruvincia d' Piasëinsa. L'é un dialët imbastardì parché l'é stä cuntaminä a bota da la lëingua lumbärda, da la lëingua piemuntesa e da la lëingua ligüra. In sert rob al sa sméia paric' al dialët lumbärd ucidentäl (ch' i ciaman anca insübar).

Caratteristich

I prunom 
Mé
Té
Lü/Lee
Nün
Viètar
Lù
Cumpagn ed ätar parlad gallo-italich, al bubièiś in d'li verbi al gh'ha bisogn d'un prunom raffurzativ. In dal bubièiś ogne parsona la g'ha al sò prunom.
Singular:
I parsona: mé a
II parsona: té at
III parsona: lü u/ lee a
Plüral
I parsona: nün a
II parsona: viètar a
III parsona: lù i